Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: köztisztviselõk jogállásáról szóló 1992. évi XXIII. törvény
Paragraph Index: 365

(1) bekezdése ennek alapján — a közszolgálati jog kialakult terminológiájára tekintettel — nem minõsíthetõ „törvény erejénél fogva” történõ megszûnésnek. A vizsgált szabályozás ugyanis nem valamely törvényi (általános, tehát normatív tartalmú) jogviszony-megszûnési okot konstruál, hanem közvetlenül állapítja meg a hivatalban lévõ elnök és elnökhelyettesek jogviszonyának megszûnését. A közszolgálati jogviszony megszüntetése normatív szabályozási módjának hiánya külön is megerõsíti a személyi váltásra vonatkozó átmeneti szabályok megalkotásának szükségességét és jelentõségét. Ezzel szemben a jogalkotó olyan egyedi döntést hozott, amely az érintett vezetõk megbízatását azonnal — az Mtv. hatálybalépése napján — megszünteti. Önmagában azonban a döntés egyedi jellege — az Alkotmánybíróság idevonatkozó és a IV/3.1. pont alatt ismertetett gyakorlatára is tekintettel — nem eredményezi a rendelkezés alkotmányellenességét. Ennek megfelelõen a jelen ügyben is azt kellett vizsgálni, hogy a döntés tartalma ütközik-e az Alkotmány valamely elõírásával.

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes